Шэраг беларускіх экспертаў рэкамендавалі прадстаўнікам еўраструктур яшчэ на паўгода працягнуць частковае прыпыненне візавых санкцый у адносінах да беларускіх чыноўнікаў. Пра гэта было заяўлена падчас сустрэчы беларускіх экспертаў з прадстаўнікамі структур ЕС і дыпламатычных місій у Бруселі, якая прайшла 2 сакавіка пра падтрымцы дыпмісіі Славакіі ў бельгійскай сталіцы. Паводле меркавання беларускіх экспертаў, недастаткова шасці месяцаў, якія ЕС даў Мінску з 13 кастрычніка 2008 года, каб улады змаглі пацвердзіць прыхільнасць краіны да дэмакратычных рэформ. Як зазначылі беларускія эксперты падчас сустрэч, каб беларускія ўлады мелі магчымасць рэалізаваць структурныя змены і даказаць ўстойлівы характар рэформаў, ім неабходна больш часу— піша агенцтва БелаПАН. 